open-index/open-wikipedia-markdown huggingface dataset:
Otterst

**Otterst** () is en Dörp in de Gemeen Otterbarg in’n Landkreis Veern, Neddersassen. Binnen de Gemeen Otterbarg billt de Oort tohoop mit Eckstever un Benkel de polietsche Oortschop Otterst.

## Geografie

De Oort liggt op de Zevener Geest. Dör dat Dörp flütt de Otterster Beek. Aver ok de Wall un de Heinbrookgraven doot dör de Feldmark fleten. Dicht bi’n Oort is ok de Otterster See.

De Naveröörd sünd Hollinghusen un Vörwark in’n Noorden, Benkel un Northauen in’n Noordoosten, Reeßen un Eckstever in’n Süüdoosten, Otterbarg in’n Süden, Kamp un Quelkhoorn in’n Süüdwesten un Bookholt un Dipshoorn in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Otterbarg in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to dat Amt Otterbarg tohöört un denn von 1859 bet 1885 to dat Amt Achem. Na 1885 weer dat in’n Kreis Achem, de 1932 Deel von’n Kreis Veern worrn is.

Bet 1861 hett ok de Hoff Hollinghusen to de Gemeen Otterst tellt. Dör en Verordnung von’n 22. Mai 1861 is de Hoff aver to’n 1. Juli 1861 in dat Amt Zeven leggt worrn un hett dor denn to de Gemeen Vörwark höört.

De Oort is an’n 1. Juli 1972 mit de Gemeenreform in Neddersassen Deel von de Gemeen Otterbarg worrn. Sietdem billt Otterst en Oortschop mit egen Oortsraad (söven Maten) un Oortsbörgermeester.

### Inwahnertall

### Religion

Otterst is evangeelsch-luthersch präägt un billt mit de Martin-Kark en egen Kaspel.

För de Kathoolschen is de St.-Matthias-Kark in Achem tostännig.

### Oortsbörgermeesters

## Kultur

### Verenen

De Schüttenvereen Otterst is 1927 grünnt worrn.

## Weertschop un Infrastruktur

Otterst hett en egene freewillige Füürwehr, de 1900 grünnt worrn is.

### Verkehr

Dör Otterst löppt de Landsstraat 132, de in’n Noordoosten över Vörwark un Steenfeld na de Bundsstraat 71 in’n Süden von Zeven ran geiht un in’n Süden na Otterbarg an de Landsstraten L&nbsp;154 un L&nbsp;168. In’n Noordwesten geiht de Kreisstraat 33 na Dipshoorn un Wilst un in’n Oosten de K&nbsp;36 na Reeßen. In’n Noordwesten löppt de K&nbsp;4 na Northauen un Taaken.

De nächste Autobahn is de Autobahn 1 (Afsnidd Hamborg–Bremen). De Opfohrt 50 Stuckenbossel liggt so acht Kilometer in’n Süüdoosten von Otterst an de L&nbsp;168.

De nächste Bahnhoff is so bi söss Kilometer wied weg in’n Süden de Bahnhoff Otterbarg an de Bahnlien Hamborg–Bremen.

### Scholen

De Grundschölers ut Otterst gaht na de Grundschool Otterst, de en Butensteed von de Grundschool Hu’e is. Na de 4. Klass wesselt se in de Regel op de Oberschool Wümmschool in Otterbarg oder op dat Gymnasium Otterbarg.

## Literatur

* *Otterstedt. Ein Spaziergang durch die Geschichte Otterstedts und Benkels.* Söttmer 2004

## Footnoten





## Weblenken
Breednau

De **Breednau** () is en Deel von’n Oort Hu’e in de Gemeen Otterbarg in’n Landkreis Veern, Neddersassen.

## Geografie

De Oort liggt langtagen langs en enkelte Straat twüschen den Noordarm un den Süüdarm von de Wümm.

De Naveröörd sünd Quelkhoorn mit Suurheid un Willemshusen in’n Noorden, Kamp un Otterbarg in’n Oosten, Köbens un Bornmoor in’n Süden un Hu’e in’n Westen.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1859 to de Amtsvaagdie Wilst in dat Amt Otterbarg tohöört un denn von 1859 bet 1885 to dat Amt Achem. Na 1885 weer dat in’n Kreis Achem, de 1932 Deel von’n Kreis Veern worrn is.

De Oort hett al jümmer to de Gemeen Hu’e höört. De Gemeen Hu’e is an’n 1. Juli 1972 mit de Gemeenreform in Neddersassen Deel von de Gemeen Otterbarg worrn.

### Inwahnertall

### Religion

De Breednau is evangeelsch-luthersch präägt un höört to dat Kaspel von de Leevfroon-Kark in Hu’e.

För de Kathoolschen is de St.-Matthias-Kark in Achem tostännig.

## Kultur

In de Breednau liggt dat Otto-Modersohn-Museum un siet 2016 ok dat Kunstmuseum *Kunst am Fluss Fischerhude*.

## Weertschop un Infrastruktur

### Verkehr

De eenzige Straat ut de Breednau rut geiht in’n Westen na Hu’e an de Kreisstraat 2, de in’n Noorden na Quelkhoorn an de Landsstraat 154 geiht un in’n Süüdwesten över Sao’ern na Eiten an de L&nbsp;168. De L&nbsp;154 föhrt in’n Noordwesten över Rutendorp un Seebargen na Falkenbarg bi Leendaal un in’n Oosten na Otterbarg un Söttmer.

De nächste Autobahn is de Autobahn 1 (Afsnidd Hamborg–Bremen). De Opfohrt 52 Eiten liggt so ölven Kilometer in’n Süüdwesten von de Breednau an de L&nbsp;167.

De nächste Bahnhoff is so bi söven Kilometer wied weg in’n Süüdwesten de Bahnhoff Sao’ern an de Bahnlien Hamborg–Bremen.

## Lüüd

De Breednau weer Deel von de Künstlerkolonie Hu’e. To de Künstlers in de Breednau hebbt Otto Modersohn, Heinrich Breling, Wilhelm Heinrich Rohmeyer, Christian Modersohn, Olga Bontjes van Beek un Mietje Bontjes van Beek tellt. De Verleger Wolf-Dietmar Stock leevt ok in de Breednau.

En Deel von de Nakamen von dat Huus Hohenzollern, dat fröher de düütschen Kaisers stellt hett, hett in de Breednau leevt, ünner annern Louis Ferdinand Prinz von Preußen (1944–1977) un Georg Friedrich Prinz von Preußen.

## Footnoten
Wilhelmshausen

**Wilhelmshausen** is de hoochdüütsche Naam von

* Willemshusen, Oort in de Gemeen Otterbarg in’n Landkreis Veern, Neddersassen,
* Wilhelmshusen, Oort in de Gemeen Fuldadaal in’n Landkreis Kassel, Hessen.
Fiefhusen (Landkreis Oosterholt)

**Fiefhusen** () is en lütt Dörp in de Gemeen Worpsweed in’n Landkreis Oosterholt, Neddersassen. Binnen de Gemeen Worpsweed höört de Oort to de polietsche Oortschop Huttenbusch.

## Geografie

De Oort liggt in dat Düvelsmoor. Dat Water ut dat Rebeed warrt över’n Sluutgraven na de Hamm hen afföhrt.

De Naveröörd sünd Heudörp un Nee-Heudörp in’n Noorden, Breddörpermoor in’n Oosten, Huttenbusch in’n Süden un Süüdwesten un Huttendorp in’n Noordwesten.

## Historie

Fiefhusen is 1783 as Moorkolonie in dat Düvelsmoor anleggt worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Worpsweed in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Moorvaagdie Huttenbusch in dat Amt Otterbarg tohöört un denn von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort weer bet 1929 en egen Gemeen un is in dat Johr an de Gemeen Huttenbusch anslaten worrn. De Gemeen Huttenbusch is an’n 1. März 1974 mit de Gemeenreform in Neddersassen Deel von de Gemeen Worpsweed worrn.

### Inwahnertall

### Religion

Fiefhusen is evangeelsch-luthersch präägt un höört to dat Kaspel von de Kark Huttenbusch, de 1902 boot un 1951 egenstännig worrn is. Vörher hett de Oort to dat Kaspel von de Zion-Kark in Worpsweed höört.

För de Kathoolschen gifft dat in Worpsweed de Maria-Freden-Kapell, de to de Goden-Hirt-Kark in Leendaal höört. De Goden-Hirt-Kark höört siet 1. September 2012 to de Karkengemeen von de Hillige-Familie-Kark in Oosterholt-Scharmbeek.

## Weertschop un Infrastruktur

För Fiefhusen is de freewillige Füürwehr Huttenbusch mit tostännig.

### Verkehr

Fiefhusen is över Huttenbusch anbunnen an de Landsstraat 165, de in’n Noorden na Korlshöben geiht. De L&nbsp;165 geiht in’n Süden in de L&nbsp;153 över, de na Worpsweed un op Leendaal to löppt. In’n Oosten geiht de L&nbsp;153 na Pennigbüttel bi Oosterholt-Scharmbeek  an de Bundsstraat 74. Na Oosten to föhrt en lüttjere Straat na Breddörp.

De Opfohrt 16 Bremen-Noord op de Autobahn 27/270 liggt so 26 Kilometer in’n Süüdwesten von Fiefhusen an de B&nbsp;74. De Opfohrt 17 Dreeeck Bremen-Industriehavens op de Autobahn 27/281 liggt lieker wied in’n Süüdwesten.

De nächsten Bahnhööv sünd so bi 18 Kilometer wied weg in’n Süüdwesten/Westen de Bahnhoff Oosterholt-Scharmbeek un de Bahnhoff Olenbüttel an de Bahnlien Bremen–Bremerhoben. Von 1911 bet 1978 hett dat ok op de Bahnlien Stood–Oosterholt Personenverkehr geven. De Bahnhoff Huttenbusch leeg twee Kilometer in’n Süüdwesten.

### Scholen

De Kinner gaht na de Grundschool Huttenbusch.

## Literatur

* Jürgen Mayer: *200 Jahre Fünfhausen.* 1983

## Footnoten
Olenbülst

**Olenbülst** () is en Dörp in de Gemeen Büls (Samtgemeen Tarms) in’n Landkreis Rodenborg, Neddersassen.

Olenbülst un Neenbülst billt vondaag en Eenheit. De beiden Dörper, de fröher egenstännige Gemenen weren, sünd ok nu noch dör en 100 Meter smallen Striepen Wischland in twee Öörd trennt, hebbt aver en gemeensame Identität.

## Geografie

De Oort liggt op de Zevener Geest. Dat Water ut dat Rebeed flütt över’n Bülster Möhlenbeek na de Wörp hen af.

De Naveröörd sünd Snakenmöhlen in’n Noorden, Hemel un Steenfeld in’n Noordoosten, Winkeldörp un Stapel in’n Süüdoosten, Vörwark in’n Süden, Wilst in’n Süüdwesten, Neenbülst un Oosterbrook in’n Westen un Westertimk in’n Noordwesten.

## Historie

### Verwaltungsgeschicht

In de Franzosentied von 1810 bet 1814 hett de Oort to de Mairie Otterbarg in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Amtsvaagdie Wilst in dat Amt Otterbarg tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg.

De Oort weer bet 1929 en egen Gemeen. In dat Johr is Olenbülst mit Neenbülst to de Gemeen Bülst tohoopgahn. An’n 1. März 1974 is de Gemeen mit de Gemeenreform in Neddersassen noch wedder grötter worrn.

### Inwahnertall

### Religion

Olenbülst is evangeelsch-luthersch präägt un höört to dat Kaspel von de Petri-Kark in Wilst.

För de Kathoolschen is de Corpus-Christi-Kark in Rodenborg tostännig.

## Footnoten
Winkelmoor (Neddersassen)

**Winkelmoor** () is en Dörp in de Gemeen Worpsweed in’n Landkreis Oosterholt, Neddersassen.

## Geografie

De Oort liggt in dat Düvelsmoor. Dat Water ut dat Rebeed warrt över’n Umbeek na de Hamm hen afföhrt.

De Naveröörd sünd Nee Sankt Jürgen in’n Noorden, Slussdörp in’n Süden un Mevenst un Överhamm in’n Westen.

## Historie

Winkelmoor is 1789 as 1,5 Kilometer lang Stratendörp un Moorkolonie grünnt worrn.

In’n Eersten Weltkrieg sünd dree Soldaten ut Winkelmoor fullen oder vermisst un in’n Tweten Weltkrieg ok dree.

### Verwaltungsgeschicht

In de Franzosentied von 1810 bet 1814 hett de Oort to de Mairie Worpsweed in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Moorvaagdie Huttenbusch in dat Amt Otterbarg tohöört un denn von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort weer bet 1929 en egen Gemeen. In dat Johr is Winkelmoor an de Gemeen Mevenst kamen. De Gemeen Mevenst wedder is an’n 1. März 1974 mit de Gemeenreform in Neddersassen Deel von de Gemeen Worpsweed worrn.

### Inwahnertall

### Religion

Winkelmoor is evangeelsch-luthersch präägt un höört to dat Kaspel von de Zion-Kark in Worpsweed.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

## Kultur

En Denkmaal för de Fullenen ut de twee Weltkrieg’ steiht in Worpsweed bi de Kark.

### Verenen

De Heimatvereen Mevenst/Winkelmoor is an’n 19. April 1985 grünnt worrn.

## Weertschop un Infrastruktur

För Winkelmoor is de freewillige Füürwehr Mevenst mit tostännig.

### Verkehr

De Dörpstraat von Winkelmoor löppt in’n Westen wieder na Mevenst an de Landsstraat 153 ran, de in’n Noorden över Huttenbusch na Korlshöben geiht un in’n Süden na Worpsweed un op Leendaal to.

De Opfohrt 16 Bremen-Noord op de Autobahn 27/270 liggt so 22 Kilometer in’n Süüdwesten von Winkelmoor an de B&nbsp;74. De Opfohrt 17 Dreeeck Bremen-Industriehavens op de Autobahn 27/281 liggt lieker wied in’n Süüdwesten.

De nächste Bahnhoff is so bi 17 Kilometer wied weg in’n Süüdwesten de Bahnhoff Oosterholt-Scharmbeek an de Bahnlien Bremen–Bremerhoben. Von 1911 bet 1978 hett dat ok op de Bahnlien Stood–Oosterholt Personenverkehr geven. De Bahnhööv Weyerdeelen-Umbeek un Nee Sankt Jürgen legen üm un bi dree Kilometer in’n Süüdwesten/Noordwesten von dat Dörp.

## Footnoten
Bornrieh

**Bornrieh** () is en Dörp in de Gemeen Vollerso (Samtgemeen Hambargen) in’n Landkreis Oosterholt, Neddersassen.

## Geografie

De Oort liggt in dat Düvelsmoor. Dat Water ut dat Rebeed warrt över’n Bornrieher Schippgraven na de Hamm hen afföhrt.

De Naveröörd sünd Wallhöben un Friedensheim in’n Noorden, Oostersood in’n Noordoosten, Heudörp un Huttendorp in’n Süüdoosten, Düvelsmoor un Verlüssmoor in’n Süden un Heißenbuttel in’n Westen.

## Historie

Bornrieh is 1849 as 2,5 Kilometer lang Stratendörp un Moorkolonie in dat Düvelsmoor grünnt worrn.

In’n Eersten Weltkrieg sünd negen Soldaten ut Bornrieh fullen oder vermisst un in’n Tweten Weltkrieg 19.

### Verwaltungsgeschicht

De Oort hett vör 1885 to de Vaagdie Hambargen in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’ ne’en un grötteren Kreis Oosterholt tohoopgahn is.

De Oort is an’n 1. April 1937 Deel von de Gemeen Vollerso worrn.

### Inwahnertall

### Religion

Bornrieh is evangeelsch-luthersch präägt un höört to dat Kaspel von de Ansgar-Kark in Wallhöben. De Wallhöbener Kark is 1966 boot un 1997 egenstännige Karkengemeen worrn. Vörher hett de Oort to de Cosmae-un-Damiani-Kark in Hambargen tohöört.

För de Kathoolschen is de Hillige-Familie-Kark in Oosterholt-Scharmbeek tostännig.

## Kultur

In Bornrieh steiht en Denkmaal för de Fullenen ut de twee Weltkrieg’.

### Verenen

De Schüttenvereen Bornrieh is 1919 grünnt worrn un de SV Blau-Witt Bornrieh 1932.

## Weertschop un Infrastruktur

Bornrieh hett en egene freewillige Füürwehr, de 1951 as Löschgrupp för de dree Öörd Bornrieh, Friedensheim un Verlüssmoor binnen de Freewillige Füürwehr Vollerso grünnt worrn is. Düsse Löschgrupp hett 1983 den Status von en egen Oortsfüürwehr kregen.

### Verkehr

De Dörpstraat dör Bornrieh is de Kreisstraat 30, de in’n Noordwesten (över K&nbsp;21 un K&nbsp;19) na Wallhöben an de Bundsstraat 74 geiht un in’n Süden na dat Dörp Düvelsmoor an de Landsstraat 153. De B&nbsp;74 föhrt in’n Noordoosten över Kuhs un Basdaal na Bremervöör un in’n Süüdwesten na Oosterholt-Scharmbeek, Hu’e un Bremen-Noord.

De Opfohrt 16 Bremen-Noord op de Autobahn 27/270 liggt so 24 Kilometer in’n Süüdwesten von Bornrieh.

De nächste Bahnhoff is so bi negen Kilometer wied weg in’n Süüdwesten de Bahnhoff Olenbüttel an de Bahnlien Bremen–Bremerhoben. Von 1911 bet 1978 hett dat ok Personenverkehr op de Bahnlien Stood–Oosterholt geven. De Bahnhoff Huttendorp-Heudörp weer in disse Tied söss Kilometer in’n Oosten.

### Scholen

Fröher harr de Oort en egen Volksschool. Nadem de School dichtmaakt hett, gaht de Kinner vondaag op de Kirsten-Boie-Grundschool in Wallhöben.

## Footnoten
Arnemuiden

**Arnemuiden** (Seelannsch: *Erremuu*) is een Stadt in de Nedderlannen. Se höört to de Gemeen Middelburg in de Provinz Seeland. Se liggt op dat ehemaalsche Eiland Walcheren. Se harr 2008 5358 Inwahners. 
De Fischeree is dor al lang een wichtig Born vun't Inkamen. Dat gifft een Bohnhoff. 
Se hett en christlich Image un veer reformeerte Karken. Se hett dat *Museum Arnemuiden*, in twee Gebüden.

## Geschicht
1574 worr Arnemuiden een Stadt. 
Arnemuiden worr reformeert. Se weer in de Hanse. In den Tweeten Weltkrieg weer Arnemuiden en sonöömd *Lazarettdörp* vun de Wehrmacht un ok vun een Slacht stark bedrapen. 

## In Arnemuiden baren
* Jan Poortvliet (*1955), Footballtrainer un ehemaalsch Footballspeler
* Miranda Slabber (*1980), Model, Miss Nederland 2004/2005.
* Coenraad Visser (1755-1808), Militär un Politiker
SV Blau-Witt Bornrieh

De **Sportvereen Blau-Witt Bornrieh** () is en Footballvereen ut dat Dörp Bornrieh.

## Historie

De Vereen is in’n März 1932 grünnt worrn. De Oort leeg in’t Düvelsmoor un dat hett to disse Tied noch keen faste Straten geven. De eerste Asphaltstraat keem 1952. Dorüm hett de Vereen eerst 1948 an’n regulären Speelbedriev deelnahmen. In de Johren 1950 is de eerste richtige Footballplatz anleggt worrn. Dorför sünd en poor dusend Kubikmeter Sand opföhrt worrn. Liekers weer dat noch to marken, dat de Bodden bi’t Oppedden nageven dee. Dat güng mit’n Vereen opwards, as Fritz Kahnwald 1959 as Trainer anfüng. Twee Johr later is de Vereen in de Staffel 6 von de Amateurliga Neddersassen opstegen. Noch veer Johr later hett sik de Vereen för de Verbandsliga Neddersassen Noord qualifizeert un is dor op Verenen so as Kickers Emden un VfL Ollnborg drapen. De Mannschop bestünn vör allen ut inheemsche Spelers. In dat Johr 1970 hett dat Wekenbladd *[[Bild am Sonntag]]* en Artikel bröcht, in den de Vereen as *größter Fußballklub der Welt* vörstellt worrn is, von wegen, dat de Vereen mit 170 Maten meist mehr Maten as dat Dörp Inwahners harr.

1971 is de Vereen Viezmeester achter VfB Ollnborg worrn. In de Midd von de Johren 1970 hett de Vereen gegen dat Afstiegen speelt. As de Verbandsligen 1979 oplööst worrn sünd, hett de SV Blau-Witt sik för de Landsliga Neddersassen West qualifizeert. 1982 is Bornrieh denn aver in de Bezirksoberliga afstegen. Eerst 1994 kunnen se wedder opstiegen in de Landsliga Lümborg. Von dor kunnen se 1999 opstiegen in de Neddersassenliga Oost. 2001 sünd se afstegen in de Landsliga un 2006 wedder opstegen in de Neddersassenliga. 2008 hebbt se sik för de Oberliga Neddersassen Oost qualifizeert. 2010 hett Bornrieh de Qualifikatschoon för de eengleisige Oberliga Neddersassen nich schafft un hett denn in de Landsliga Lümborg speelt. 2016 sünd se wedder in de Oberliga opstegen.

## Spelers

Marko Kück hett in’e Jugend en Tied bi Bornrieh speelt.

## Weblenken

* Websteed von’n Vereen (hoochdüütsch)
Ottersteen

**Ottersteen** () is en Dörp in de Gemeen Grasbarg in’n Landkreis Oosterholt, Neddersassen.

To Ottersteen höört ok de Oortsdeel Nee-Ottersteen.

## Geografie

De Oort liggt in dat Düvelsmoor. Dat Water ut dat Rebeed warrt över de Semkenfohrt afföhrt.

De Naveröörd sünd Adelsdorp in’n Noorden, Tüschendorp in’n Oosten, Seehusen in’n Süden, Nee-Mooringen un Mooringen in’n Süüdwesten un Bargdörp in’n Westen.

## Historie

Ottersteen is 1794 as 3,5 Kilometer lang Stratendörp un Moorkolonie in dat Düvelsmoor grünnt worrn.

In’n Eersten Weltkrieg sünd 23 Soldaten ut Ottersteen fullen oder vermisst un in’n Tweten Weltkrieg 21.

### Verwaltungsgeschicht

In de Franzosentied von 1810 bet 1814 hett de Oort to de Mairie Worpsweed in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Moorvaagdie Huttenbusch in dat Amt Otterbarg tohöört un denn von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort is an’n 1. März 1974 mit de Gemeenreform in Neddersassen Deel von de Gemeen Grasbarg worrn.

### Inwahnertall

### Religion

Ottersteen is evangeelsch-luthersch präägt un höört to dat Kaspel von de Findörp-Kark in Grasbarg.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

## Kultur

In Ottersteen steiht en Denkmaal för de Fullenen ut de twee Weltkrieg’.

Dat Dörpgemeenschopshuus is von 1979 bet 1981 boot worrn.

## Weertschop un Infrastruktur

Ottersteen hett en egene freewillige Füürwehr, de 1943 grünnt worrn is.

### Verkehr

De Dörpstraat dör Ottersteen löppt in’n Noordoosten na Adelsdorp an de Kreisstraat 29 un in’n Süüdwesten an de Kreisstraat 10. De K&nbsp;10 föhrt in’n Süden na Grasbarg un an de Landsstraat 133. In’n Noorden geiht de K&nbsp;10 na Worpsweed an de L&nbsp;153.

De nächste Autobahn is de Autobahn 27 (Afsnidd Bremen–Wasra). De Opfohrt 19 Horn-Leh liggt so 21 Kilometer in’n Süüdwesten von Ottersteen an de *[[Leendaler Heerstraat]]*.

De nächste Bahnhoff is so bi 16 Kilometer wied weg in’n Westen de Bahnhoff Oosterholt-Scharmbeek an de Bahnlien Bremen–Bremerhoben. De Bahnhoff Sao’ern an de Bahnlien Hamborg–Bremen is 20 Kilometer wied weg in’n Süden. Von 1911 bet 1978 hett dat ok Personenverkehr op de Bahnlien Stood–Oosterholt geven. De Bahnhoff Weyerdeelen-Umbeek weer in disse Tied fiev Kilometer in’n Noordwesten.

### Scholen

De Volksschool in Ottersteen hett 1975 dichtmaakt. De Kinner gaht nu na de Grundschool Grasbarg.

## Lüüd

De plattdüütsche Schriever Heinrich Schriefer weer von 1867 bet 1874 Schoolmeester in Ottersteen un de plattdüütsche Schriever Peter Kuhweide leevt dor siet 2007.

## Footnoten
Grundschool Grasbarg

De **Grundschool Grasbarg** is en Grundschool an de *Findörpstraat* in Grasbarg. Dreger is de Gemeen Grasbarg.

De School is för de kumplette Gemeen mit de Öörd Adelsdorp, Dannenbarg, Eekdorp, Grasbarg, Grasdörp, Huxfeld, Meinershusen, Middelsmoor, Ottersteen, Rutendorp, Smalenbeek, Seehusen, Tarmstermoor, Tüschendorp, Wienkoopsmoor, Wilstermoor un Wörpdörp tostännig.

De lüttjen Dörpscholen in dat Rebeed von de Gemeen sünd mit de Tied all dichtmaakt worrn. De in Ottersteen, Seehusen un Tüschendorp 1975, de in Huxfeld 1978 un toletzt de in Rutendorp 2013.

En Schoolvereen is in’n März 1998 grünnt worrn.

## Schoolbaas

* opstunns: Gunda Schürmann

## Weblenken

* Websteed von de School (hoochdüütsch)
Domburg

**Domburg** is een Stadt in de Nedderlannen an de Noordsee. Se höört to de Gemeen Veere in de Provinz Seeland. Se liggt op dat ehemaalsche Eiland Walcheren. Se harr 2010 1490 Inwahners. 
Domburg is dat tweetöllste Seebad in de Nedderlannen. 
Dat gifft den *Domburgsche Golf Club*.
28 Bowarken vun Domburg steihn unner Denkmaalschuul. De Watertoorn is dat Wahrteken vun Domburg. 
In'n September is in Domburg un ümto dat Jazz-Festival Jazz by the Sea. 

## Geschicht
In de Römertiet worr dor en Nehalenniatempel boot. 
Een evangeelsche Kark in Domburg is ut dat 13. Jahrhunnert. 
Domburg kreeg dörch den hollandschen Graaf Floris IV. 1223 de Stadtrechten. 
De Stadt weer villicht in de Hanse.
In'n Anfang vun't 20. Jahrhunnert weer dor een Reeg Künstler aktiv, ok Piet Mondrian.
Bit 1997 geev dat de Gemeen Domburg, in de ok dat Dörp Oostkapelle leeg.
Maasbommel

**Maasbommel** is een Stadt in de Nedderlannen. Se höört to de Gemeen West Maas en Waal in de Provinz Gelderlaand. Se harr 2008 1343 Inwahners. Se warrt ok as Dörp ankeken. 
De Böverflach bedrägt 10,68 km². De Postleddtall is 6627. Maasbommel is an sick kathoolsch. Maasbommel liggt an eeen ehemaalschen Mäander vun de Maas. De *Sint-Lambertuskerk* is een neegootsche Backsteenbasilika. En anner Bowark is de ehemaalsche *Nederlands-Hervormde kerk*. Beide Bowarken sünd op de natschonale List vun Denkmääl. Maasbommel hett fiev annere Indrääg op disse List. 
Mit een Fähr kann een na Megen in Noord-Brabant fahren. Dat gifft dat Watesportrebeet De Gouden Ham.  
De Hööftoort vun de Gemeen is Beneden-Leeuwen. 

## Geschicht
Maasbommel worr 1144 dat eerste Mol nöömt, as Buomele 1144. 
Dat worr 1312 een Stadt un Liddmat vun de Hanse. In de Franzosentiet entstunn de Gemeen Maasbommel, de 1818 en Deel bun de Gemeen Appeltern worr. 
Bet 1984 weer Maasbommel in de Gemeen Appeltern.
Breddörpermoor

**Breddörpermoor** () is en lütten Oort in de Gemeen Breddörp (Samtgemeen Tarms) in’n Landkreis Rodenborg, Neddersassen.

## Geografie

Breddörpermoor liggt in’n Oosten von dat Düvelsmoor. Dat Water ut dat Rebeed warrt över Gravens na’n Rummeldeisbeek hen afföhrt.

De Naveröörd sünd Hanst un Breddörp in’n Noordoosten, Hepst in’n Süüdoosten, Nee Sankt Jürgen in’n Süden, Huttenbusch un Fiefhusen in’n Süüdwesten, Nee-Heudorp un Heudorp in’n Westen un Oostersood in’n Noordwesten.

## Historie

Breddörpermoor is as lüttje Moorsiedlung von Breddörp ut grünnt worrn.

### Verwaltungsgeschicht

De Oort hett vör 1885 to dat Amt Zeven tohöört. Na 1885 weer dat in’n Kreis Zeven. 1932 is dat Deel von’n Kreis Bremervöör worrn un 1977 von’n Landkreis Rodenborg.

### Inwahnertall

### Religion

Breddörpermoor is evangeelsch-luthersch präägt un höört to dat Kaspel von de Kark Huttenbusch. De Oort weer bet 1911 Deel von dat Kaspel von de Lamberti-Kark in Karktimk. In dat Johr is de Oort aver in dat Kaspel von de Zion-Kark in Worpsweed wesselt un dor in’n Parrbezirk Huttenbusch. De is denn 1951 en egenstännige Karkengemeen worrn.

För de Kathoolschen is de Christ-König-Kark in Zeven tostännig, de siet 1. November 2006 to de Karkengemeen Corpus Christi in Rodenborg tohöört.

## Weertschop un Infrastruktur

### Verkehr

Von Breddörpermoor loopt lüttjere Straten na Breddörp an de Kreisstraat 114 un na Huttenbusch un Heudorp an de Landsstraat 165. De L&nbsp;165 geiht in’n Süden an de L&nbsp;153 un in’n Noorden na Korlshöben. De L&nbsp;153 wedder föhrt in’n Westen na Pennigbüttel bi Oosterholt-Scharmbeek an de Bundsstraat 74 un in’n Süden na Worpsweed un op Leendaal to. De K&nbsp;114 löppt von Breddörp ut in’n Noordoosten na Rhaar an de L&nbsp;122 un in’n Süden över Hepst na Tarms an de L&nbsp;133.

De Opfohrt 17 Dreeeck Bremen-Industriehavens op de Autobahn 27/281 liggt so bi 27 Kilometer wied in’n Süüdwesten.

De nächste Bahnhoff is so bi 19 Kilometer wied weg in’n Süüdwesten de Bahnhoff Oosterholt-Scharmbeek an de Bahnlien Bremen–Bremerhoben.

## Footnoten
Meinershagen

**Meinershagen** () is en Dörp in de Gemeen Worpsweed in’n Landkreis Oosterholt, Neddersassen. Binnen de Gemeen Worpsweed höört de Oort to de polietsche Oortschop Oostersood.

## Geografie

De Oort liggt in dat Düvelsmoor. Dat Water ut dat Rebeed warrt över Gravens na’n Kollbeek hen afföhrt.

De Naveröörd sünd Kuhstermoor in’n Noorden, Findörp un Kolheim in’n Noordoosten, Korlshöbenermoor un Noordsood in’n Oosten, Oostersood in’n Süüdoosten, Friedensheim un Wallhöbenermoor in’n Süüdwesten un Giehlermoor in’n Westen.

## Historie

Meinershagen is 1824 as 2,5 Kilometer lang Stratendörp un Moorkolonie in dat Düvelsmoor grünnt worrn. Den Naam hett dat to Ehren von’n Amtmann von dat Amt Oosterholt, Conrad Friedrich Meiners, kregen.

### Verwaltungsgeschicht

De Oort hett vör 1885 to de Vaagdie Hambargen in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort weer bet 1929 en egenstännige Gemeen. In dat Johr is dat tohoop mit Noordsood an de Gemeen Oostersood anslaten worrn. De Gemeen Oostersood is an’n 1. März 1974 mit de Gemeenreform in Neddersassen Deel von de Gemeen Worpsweed worrn.

### Inwahnertall

### Religion

Meinershagen is evangeelsch-luthersch präägt un höört to dat Kaspel von de Paulus-Kark in Gnarrenborg.

För de Kathoolschen gifft dat in Worpsweed de Maria-Freden-Kapell, de to de Goden-Hirt-Kark in Leendaal höört. De Goden-Hirt-Kark höört siet 1. September 2012 to de Karkengemeen von de Hillige-Familie-Kark in Oosterholt-Scharmbeek.

Dat Dörp hett keen egen Karkhoff. De Doden warrt op’n Karkhoff Huttenbusch begraven.

## Weertschop un Infrastruktur

För Meinershagen is de freewillige Füürwehr Oostersood mit tostännig.

### Verkehr

De Dörpstraat dör Meinershagen löppt parallel to de Landsstraat 165, de in’n Noordoosten na Korlshöben an de L&nbsp;122 geiht un in’n Süden na Huttenbusch un op Worpsweed to. An’n Süüdrand von dat Dörp kummt de Dörpstraat an de Kreisstraat 19, de in’n Westen na Wallhöben an de Bundsstraat 74 föhrt un in’n Oosten de L&nbsp;165 krüüzt un na Breddörp geiht.

De Opfohrt 16 Bremen-Noord op de Autobahn 27/270 liggt so 29 Kilometer in’n Süüdwesten von Meinershagen an de B&nbsp;74.

De nächste Bahnhoff is so bi 15 Kilometer wied weg in’n Süüdwesten de Bahnhoff Olenbüttel an de Bahnlien Bremen–Bremerhoben. Von 1911 bet 1978 hett dat ok Personenverkehr op de Bahnlien Stood–Oosterholt geven. De Bahnhööv Oostersood un Noordsood weren von de Dörpmidd all beid üm un bi twee Kilometer wied weg. De een in’n Süüdoosten, de annere in’n Noordoosten.

## Footnoten
Erik Bodom

**Erik (Dorn) Bodom** (* 28. September 1829 in Vestby; † 16. April 1879 in Düsseldörp) weer en norweegsch Landschapsmaler.

## Leven
Bodom wurr in Christiania uptrucken, hett sück aber all in de School mehr mit dat Teknen befaat un is all flücht, as he dat Examen maaken sull. He hett tonächst en Studienreis nah Telemark maakt, deren Frucht de Kunstvereen köfft hett.

As Hans Fredrik Gude 1848 ut Düütschland torüchkeem, hett sück Bodom hüm anslooten un gung 1850 mit hüm nah Düsseldörp. Sien eerst grötter Bild *Aus dem Bondhusthal* keem in de Bridgewater-Galerie nah London.

He hett sien Motive hööftsächlich ut öden, eensamen Waldgegenden söcht un teeken sück besünners dör de swoormodig Stimmung, de he de Biller to verleehn wuss, ut. Bodom is an‘ 16. April 1879 storven.

He harr infloot up Anders Askevold.

## Kiek ok
*List vun Maler vun de Düsseldörper Malerschool

## Literatur
* ''Erik Bodom.'' In: *[[Norsk Kunstnerleksikon]]*. (norweegsch)

## Weblenken
Tüschendorp

**Tüschendorp** () is en Dörp in de Gemeen Grasbarg in’n Landkreis Oosterholt, Neddersassen.

## Geografie

De Oort liggt in dat Düvelsmoor. Dat Water ut dat Rebeed warrt över Gravens na de Wörp hen afföhrt.

De Naveröörd sünd Nee Sankt Jürgen in’n Noorden, Tarmstermoor un Tarms in’n Oosten, Wörpdörp in’n Süden, Seehusen in’n Süüdwesten un Ottersteen un Adelsdorp in’n Westen.

## Historie

Tüschendorp is 1782 as 2,5 Kilometer lang Stratendörp un Moorkolonie grünnt worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Worpsweed in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Moorvaagdie Huttenbusch in dat Amt Otterbarg tohöört un denn von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort is an’n 1. März 1974 mit de Gemeenreform in Neddersassen Deel von de Gemeen Grasbarg worrn.

### Inwahnertall

### Religion

Tüschendorp is evangeelsch-luthersch präägt un höört to dat Kaspel von de Findörp-Kark in Grasbarg.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

## Weertschop un Infrastruktur

Tüschendorp hett en egene freewillige Füürwehr, de 1925 grünnt worrn is.

### Verkehr

De Dörpstraat dör Tüschendorp is de Kreisstraat 36, de in’n Noorden in Adelsdorp in de K&nbsp;29 övergeiht un in’n Süüdwesten dör Seehusen löppt un in de K&nbsp;10 münnt. De nächsten grötteren Straten sünd de Landsstraten L&nbsp;133 un L&nbsp;153. De L&nbsp;133 föhrt in’n Noordoosten na Tarms un Zeven un in’n Süüdwesten na Grasbarg un Leendaal. De L&nbsp;153 geiht von Worpsweed in’n Noorden över Huttenbusch na Korlshöben un in’n Süden ok op Leendaal to.

De nächste Autobahn is de Autobahn 27 (Afsnidd Bremen–Wasra). De Opfohrt 19 Horn-Leh liggt so 23 Kilometer in’n Süüdwesten von Tüschendorp an de *[[Leendaler Heerstraat]]*.

De nächste Bahnhoff is so bi 20 Kilometer wied weg in’n Süden de Bahnhoff Sao’ern an de Bahnlien Hamborg–Bremen. De Bahnhoff Oosterholt-Scharmbeek an de Bahnlien Bremen–Bremerhoben is 21 Kilometer in’n Westen. Von 1907 bet 1978 hett dat ok Personenverkehr op de Bahnlien Stood–Oosterholt-Scharmbeek geven. De Bahnhoff Nee Sankt Jürgen weer in disse Tied söven Kilometer in’n Noordwesten.  Op de Bahnlien Bremen–Tarms hett dat von 1900 bet 1956 Personenverkehr geven. Tüschendorp harr en egen lütten Bahnhoff an düsse Bahnlien.

### Scholen

Fröher harr dat Dörp en egen Volksschool, de aver 1975 dichtmaakt hett. De Kinner ut Tüschendorp gaht nu na de Grundschool Grasbarg.

## Footnoten
Dannenbarg (Landkreis Oosterholt)

**Dannenbarg** () is en Dörp in de Gemeen Grasbarg in’n Landkreis Oosterholt, Neddersassen.

To Dannenbarg höört ok de Oortsdeel Nee-Dannenbarg.

## Geografie

De Oort liggt in dat Düvelsmoor. Dat Water ut dat Rebeed warrt över’n Saatmoorgraven na de Wörp hen afföhrt.

De Naveröörd sünd Grasdörp in’n Noorden, Meinershusen in’n Oosten, Wienkoopsmoor in’n Süüdoosten, Seebargen in’n Süüdwesten un Heidbarg in’n Westen.

## Historie

Dannenbarg is 1780 as 1,5 Kilometer lang Stratendörp un Moorkolonie in dat Düvelsmoor grünnt worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Moorvaagdie Grasdörp in dat Amt Otterbarg tohöört un von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

1929 sünd de Gemenen Meinershusen un Wienkoopsmoor an de Gemeen Dannenbarg anslaten worrn. De Gemeen Dannenbarg is denn an’n 1. März 1974 mit de Gemeenreform in Neddersassen Deel von de Gemeen Grasbarg worrn.

### Inwahnertall

### Religion

Dannenbarg is evangeelsch-luthersch präägt un höört to dat Kaspel von de Findörp-Kark in Grasbarg.

För de Kathoolschen is de Goden-Hirt-Kark in Leendaal tostännig, de siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. De Goden-Hirt-Kark is 1961 boot worrn.

## Kultur

### Verenen

De TSV Dannenbarg is 1929 grünnt worrn.

## Weertschop un Infrastruktur

Dannenbarg hett en egene freewillige Füürwehr, de 1942 grünnt worrn is.

### Verkehr

De Dörpstraat dör Dannenbarg is de Kreisstraat 27, de in’n Westen na Heidbarg an de Landsstraat 154 geiht un in’n Oosten an de K&nbsp;10. De L&nbsp;154 föhrt von Heidbarg wieder na Falkenbarg un över de Landsstraat 133 na Leendaal. De K&nbsp;10 föhrt in’n Noorden na Grasbarg un in’n Süden in Rutendorp ok an de L&nbsp;154. Von Rutendorp geiht de L&nbsp;154 in’n Oosten na Quelkhoorn un an Hu’e langs na Otterbarg.

De nächste Autobahn is de Autobahn 27 (Afsnidd Bremen–Wasra). De Opfohrt 19 Horn-Leh liggt so 14 Kilometer in’n Süüdwesten von Dannenbarg an de *[[Leendaler Heerstraat]]*.

De nächste Bahnhoff is so bi 13 Kilometer wied weg in’n Süden de Bahnhoff Sao’ern an de Bahnlien Hamborg–Bremen. Op de Bahnlien Bremen–Tarms hett dat von 1900 bet 1956 Personenverkehr geven. De Bahnhoff Falkenbarg weer in düsse Tied veer Kilometer in’n Westen.

### Scholen

De Kinner ut Dannenbarg gaht na de Grundschool Grasbarg.

## Footnoten
Robby Dannenberg

**Robby Dannenberg** is de Naam von

* Robby Dannenberg (*Robert Dannenberg*; * 1974), düütschen Schriever un Dreihbookschriever,
* Robby Dannenberg (*Robert Raoul Dannenberg*; * 1976), düütschen Dreihbookschriever un Speelbaas.
Dannenberg

**Dannenberg** betekent

* Dannenberg, Oort in de Gemeen Falkenberg in’n Landkreis Märkisch-Oderland, Brannenborg,
* Dannenberg, Oort in de Gemeen Marienheide in’n Oberbergschen Kreis, Noordrhien-Westfalen,
* Dannenberg, Kreis Nedderung/Elchnedderung, Oostprüßen, na 1946: Cholmistoje, ünnergahn Oort in’n Rajon Slawsk, Oblast Kaliningrad, Russland,
* Dannenberg, Kreis Ragnit/Tels-Ragnit, Oostprüßen, na 1946: Talniki, ünnergahn Oort in’n Rajon Krasnosnamensk, Oblast Kaliningrad, Russland,
* Dannenberg, Kreis Wollin, Pommern, siet 1945: Domysłów, Powiat Kamień Pomorski, Woiwodschop Westpommern, Polen,
* Greven von Dannenberg, en Eddelfamilie,
* von Dannenberg, Eddelfamilie ut’n Lümbörger Ooradel.

Dat is ok de hoochdüütsche Naam von

* Dannenbarg, Stadt in’n Landkreis Lüchow-Dannenbarg, Neddersassen,
* Dannenbarg, Oort in de Gemeen Grasbarg in’n Landkreis Oosterholt, Neddersassen.

**Dannenberg** is de Familiennaam von

* Alexander Dannenberg (* 1967), düütschen Filmproduzent un Speelbaas,
* Alice Dannenberg (1861–1948), düütsch-franzöösche Malerin,
* Arthur Dannenberg (1865–1946), düütschen Geoloog,
* Carl Julius Dannenberg (1813–1875), düütschen Jurist un Politiker,
* Clemens von Dannenberg (1819–1897), düütschen Generaalmajor,
* Davia Dannenberg (* 1976), düütsche Schauspelerin,
* Dieter Dannenberg (* 1959), düütschen Footballspeler,
* Ferdinand von Dannenberg (1818–1893), düütschen Generaal,
* Georg von Dannenberg (1858–1931), düütschen Jurist un Politiker,
* Georg Dannenberg (1931–1999), düütschen Schriever un Journalist,
* Hans-Dieter Dannenberg (* 1930), düütschen Vehdokter un Numismatiker,
* Hans-Eckhard Dannenberg (* 1959), düütschen Historiker,
* Hans-Jörg Dannenberg (* 1957), düütschen Politiker,
* Heinz Dannenberg (1912–1975), düütschen Biochemiker,
* Hermann Dannenberg (1824–1905), düütschen Numismatiker,
* Ingeborg Markgraf-Dannenberg (1911–1996), düütsche Botanikerin,
* Jürgen Dannenberg (* 1952), düütschen Politiker,
* Karl Dannenberg (1832–1892), düütschbaltschen Pädagoog,
* Kathrin Dannenberg (* 1966), düütsche Politikerin,
* Konrad Dannenberg (1912–2009), düütschen Ruumfohrtinschenör,
* Kurt Dannenberg (1889–1955), düütschen Politiker,
* Lars-Arne Dannenberg (* 1971), düütschen Historiker un Schriever,
* Otto Dannenberg (1879–na 1932), düütschen Politiker,
* Peter Dannenberg (1930–2015), düütschen Musikkritiker un Intendant,
* Peter Andrejewitsch von Dannenberg (1792–1872), russ’schen Generaal,
,
* Sophie Dannenberg (* 1971), düütsche Schrieversche.
Huxfeld

**Huxfeld** () is en Dörp in de Gemeen Grasbarg in’n Landkreis Oosterholt, Neddersassen.

## Geografie

De Oort liggt in dat Düvelsmoor. Dat Water ut dat Rebeed warrt över Gravens na de Wörp hen afföhrt.

De Naveröörd sünd Smalenbeek in’n Noordoosten, Rutendorp un Middelsmoor in’n Süden, Meinershusen in’n Süüdwesten, Grasdörp in’n Westen un Eekdorp in’n Noordwesten.

## Historie

Huxfeld is 1789 as 3,5 Kilometer lang Stratendörp un findörpsche Moorkolonie grünnt worrn. De Naam schall trügggahn op en Jäger Huxfeld ut Bookholt, de bi de Jagd op Aanten in en Moorsee op dat hüdige Rebeed von dat Dörp verdrunken is.

### Verwaltungsgeschicht

In de Franzosentied von 1810 bet 1814 hett de Oort to de Mairie Hu’e in’n Kanton Otterbarg höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Moorvaagdie Grasdörp in dat Amt Otterbarg tohöört un is denn in dat Amt Leendaal wesselt. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

1929 is Middelsmoor an de Gemeen Huxfeld anslaten worrn. De Oort is an’n 1. März 1974 mit de Gemeenreform in Neddersassen Deel von de Gemeen Grasbarg worrn.

### Inwahnertall

### Religion

Huxfeld is evangeelsch-luthersch präägt un höört to dat Kaspel von de Findörp-Kark in Grasbarg.

För de Kathoolschen is de Goden-Hirt-Kark in Leendaal tostännig, de 1961 grünnt worrn is un siet 1. September 2012 to de Karkengemeen von de Hillige-Familie-Kark in Oosterholt-Scharmbeek höört. In Weyerbarg gifft dat tosätzlich noch de Maria-Freden-Kapell von 1975.

### Wapen

Dat Wapen von Huxfeld wiest vörn op swarten Grund över en sülvern Balken en sülvern Jägersmann mit gröön Hoot un Jack, blangen em en gollen Flunk. Achtern wiest dat Wapen op en Drüddel op grönen Grund en sülvern Wellenbalken.

## Kultur

Dat Dörphuus in Huxfeld is 1984 in de fröhere School inricht worrn.

### Verenen

De Schüttenvereen Huxfeld is 1876 grünnt worrn.

## Weertschop un Infrastruktur

Huxfeld hett en egene freewillige Füürwehr.

### Verkehr

De Dörpstraat dör Huxfeld is de Kreisstraat 25, de in’n Noordwesten an de K&nbsp;10 ran geiht un in’n Süüdoosten över Rutendorp na Quelkhoorn-Willemshusen an de Landsstraat 154. De L&nbsp;154 föhrt von dor in’n Oosten wieder na Otterbarg. De K&nbsp;10 föhrt in’n Noordwesten na Grasbarg un Worpsweed.

De nächste Autobahn is de Autobahn 1 (Afsnidd Hamborg–Bremen). De Opfohrten 52 Eiten un 50 Stuckenbossel doot all beid so bi 15 Kilometer wied weg liggen.

De nächste Bahnhoff is so bi ölven Kilometer wied weg in’n Süden de Bahnhoff Sao’ern an de Bahnlien Hamborg–Bremen. Op de Bahnlien Bremen–Tarms hett dat von 1900 bet 1956 Personenverkehr geven. De Bahnhoff Grasbarg weer in düsse Tied fiev Kilometer in’n Noordwesten.

### Scholen

De eerste School in Huxfeld is 1830 grünnt worrn. 1978 müss düsse Volksschool dichtmaken. De Kinner güngen denn na de Grundschool Rutendorp un de Grundschool Grasbarg. Nadem de Grundschool Rutendorp 2013 dichtmaakt hett, gaht de Kinner nu all in Grasbarg na School.

## Footnoten





## Weblenken
Heudorp

**Heudorp** () is en Dörp in de Gemeen Worpsweed in’n Landkreis Oosterholt, Neddersassen. Binnen de Gemeen Worpsweed höört de Oort to de polietsche Oortschop Huttenbusch.

To Heudorp höört ok de Oortsdeel Nee-Heudorp (oder Neen-Moor).

## Geografie

De Oort liggt in dat Düvelsmoor. Dat Water ut dat Rebeed warrt över Gravens na’n Rummeldeisbeek hen afföhrt.

De Naveröörd sünd Oostersood in’n Noorden, Hanst in’n Noordoosten, Breddörp un Breddörpermoor in’n Oosten, Hepst in’n Süüdoosten, Nee-Heudorp un Fiefhusen in’n Süden, Huttenbusch in’n Süüdwesten un Huttendorp in’n Westen.

## Historie

Heudorp is 1756 as 2,5 Kilometer lang Stratendörp un Moorkolonie grünnt worrn. Later sünd in Nee-Heudorp noch teihn Steden tokamen.

### Verwaltungsgeschicht

In de Franzosentied von 1810 bet 1814 hett de Oort to de Mairie Worpsweed in’n Kanton Leendaal höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1852 to de Moorvaagdie Huttenbusch in dat Amt Otterbarg tohöört un denn von 1852 bet 1885 to dat Amt Leendaal. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort weer bet 1929 en egen Gemeen un is in dat Johr an de Gemeen Huttenbusch anslaten worrn. De Gemeen Huttenbusch is an’n 1. März 1974 mit de Gemeenreform in Neddersassen Deel von de Gemeen Worpsweed worrn.

### Inwahnertall

### Religion

Heudorp is evangeelsch-luthersch präägt un höört to dat Kaspel von de Kark Huttenbusch, de 1902 boot un 1951 egenstännig worrn is. Vörher hett de Oort to dat Kaspel von de Zion-Kark in Worpsweed höört. Bevör de Zion-Kark 1759 boot worrn is, weer de Oort Deel von dat Kaspel von de Willehadi-Kark in Scharmbeek.

För de Kathoolschen gifft dat in Worpsweed de Maria-Freden-Kapell, de to de Goden-Hirt-Kark in Leendaal höört. De Goden-Hirt-Kark höört siet 1. September 2012 to de Karkengemeen von de Hillige-Familie-Kark in Oosterholt-Scharmbeek.

## Kultur

### Verenen

De Heimatvereen Heudorp is an’n 12. Juni 1955 grünnt worrn.

## Weertschop un Infrastruktur

För Heudorp is de freewillige Füürwehr Huttenbusch mit tostännig.

### Verkehr

De Dörpstraat dör Heudorp löppt in’n Noordwesten an de Landsstraat 165 ran, de in’n Noorden över Oostersood na Korlshöben geiht un in’n Süden twüschen Huttenbusch un Nee Sankt Jürgen op de L&nbsp;153 drippt. De L&nbsp;153 geiht in’n Süden wieder na Worpsweed un op Leendaal to un in’n Westen na Pennigbüttel bi Oosterholt-Scharmbeek an de Bundsstraat 74 ran.

De Opfohrt 16 Bremen-Noord op de Autobahn 27/270 liggt so 28 Kilometer in’n Süüdwesten von Heudorp an de B&nbsp;74. De Opfohrt 17 Dreeeck Bremen-Industriehavens op de Autobahn 27/281 liggt lieker wied in’n Süüdwesten.

De nächste Bahnhoff is so bi 17 Kilometer wied weg in’n Westen de Bahnhoff Olenbüttel an de Bahnlien Bremen–Bremerhoben. Von 1911 bet 1978 hett dat ok op de Bahnlien Stood–Oosterholt Personenverkehr geven. De Bahnhoff Heudorp-Huttendorp leeg an’n Westrand von’n Oort.

### Scholen

De Kinner gaht na de Grundschool Huttenbusch.

## Footnoten
Heudorf

**Heudorf** betekent

* Heudorf, Oort in de Gemeen Meßkirch in’n Landkreis Sigmaringen, Baden-Württemberg,
* Heudorf, Oort in de Gemeen Eigeltingen in’n Landkreis Konstanz, Baden-Württemberg,
* Heudorf, Oort in de Gemeen Dürmentingen in’n Landkreis Biberach, Baden-Württemberg,
* Heudorf, Oort in de Gemeen Glött in’n Landkreis Dillingen an der Donau, Bayern,
* Heudorf, Oort in de Gemeen Scheer in’n Landkreis Sigmaringen, Baden-Württemberg.

Dat is ok de hoochdüütsche Naam von

* Heudorp, Oort in de Gemeen Worpsweed in’n Landkreis Oosterholt, Neddersassen.

**Heudorf** is de Familiennaam von

* Bilgeri von Heudorf (üm 1406–1476), düütschen Ridder.
Noordsood

**Noordsood** () is en Dörp in de Gemeen Worpsweed in’n Landkreis Oosterholt, Neddersassen. Binnen de Gemeen Worpsweed höört de Oort to de polietsche Oortschop Oostersood.

## Geografie

De Oort liggt in dat Düvelsmoor. Dat Water ut dat Rebeed warrt över’n Noordsoder Schippgraven na’n Kollbeek hen afföhrt.

De Naveröörd sünd Korlshöbenermoor in’n Noorden, Oostersood in’n Süden un Meinershagen in’n Westen.

## Historie

Noordsood is 1790 as 1,5 Kilometer lang Stratendörp un Moorkolonie in dat Düvelsmoor grünnt worrn.

### Verwaltungsgeschicht

In de Franzosentied von 1810 bet 1814 hett de Oort to de Mairie Gnarrenborg in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört.

De Oort hett vör 1885 to de Vaagdie Hambargen in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is.

De Oort weer bet 1929 en egenstännige Gemeen. In dat Johr is dat tohoop mit Meinershagen an de Gemeen Oostersood anslaten worrn. De Gemeen Oostersood is an’n 1. März 1974 mit de Gemeenreform in Neddersassen Deel von de Gemeen Worpsweed worrn.

### Inwahnertall

### Religion

Noordsood is evangeelsch-luthersch präägt un höört to dat Kaspel von de Kark in Huttenbusch. Fröher hett dat to dat Kaspel von de Paulus-Kark in Gnarrenborg höört. Eerst later is de Oort noch wedder wesselt in dat Kaspel von de Zion-Kark op’n Weyerbarg un dor denn in dat Kaspel von de Filialkark in Huttenbusch kamen.

För de Kathoolschen gifft dat in Worpsweed de Maria-Freden-Kapell, de to de Goden-Hirt-Kark in Leendaal höört. De Goden-Hirt-Kark höört siet 1. September 2012 to de Karkengemeen von de Hillige-Familie-Kark in Oosterholt-Scharmbeek.

Dat Dörp hett keen egen Karkhoff. De Doden warrt op’n Karkhoff Huttenbusch begraven.

## Weertschop un Infrastruktur

För Noordsood is de freewillige Füürwehr Oostersood mit tostännig.

### Verkehr

Dör Noordsood löppt de Landsstraat 165, de in’n Süden twüschen Huttenbusch un Nee Sankt Jürgen an de L&nbsp;153 ran geiht un in’n Noordoosten na Korlshöben an de L&nbsp;122. De L&nbsp;122 geiht von Korlshöben in’n Noordwesten op Gnarrenborg to un an de Bundsstraat 74 ran un in’n Süüdoosten na Zeven. De L&nbsp;153 föhrt in’n Westen na Pennigbüttel bi Oosterholt-Scharmbeek an de B&nbsp;74 un in’n Süden na Worpsweed un op Leendaal to.

De Opfohrt 17 Dreeeck Bremen-Industriehavens op de Autobahn 27/281 liggt so 30 Kilometer in’n Süüdwesten von Noordsood an de B&nbsp;74.

De nächste Bahnhoff is so bi 16 Kilometer wied weg in’n Süüdwesten de Bahnhoff Olenbüttel an de Bahnlien Bremen–Bremerhoben. Von 1911 bet 1978 hett dat ok op de Bahnlien Stood–Oosterholt Personenverkehr geven. Toeerst weer de nächste Bahnhoff een Kilometer in’n Süden in Oostersood. 1922 hett Noordsood aver an’n Noordrand von’n Oort en egen Bahnhoff kregen.

## Footnoten